মার্ক-আন্দ্রে টের স্টেগেন

**মার্ক-আন্দ্রে টের স্টেগেন** (, ; জন্ম: ৩০ এপ্রিল ১৯৯২) হলেন একজন জার্মান পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব বার্সেলোনা এবং জার্মানি জাতীয় দলের হয়ে গোলরক্ষক হিসেবে খেলেন।

১৯৯৬–৯৭ মৌসুমে, জার্মান ফুটবল ক্লাব বরুসিয়া মনশেনগ্লাডবাখের যুব পর্যায়ের হয়ে খেলার মাধ্যমে টের স্টেগেন ফুটবল জগতে প্রবেশ করেছেন এবং এই দলের হয়েই খেলার মাধ্যমে তিনি ফুটবল খেলায় বিকশিত হয়েছেন। ২০১০–১১ মৌসুমে, জার্মান ক্লাব প্রথমে বরুসিয়া মনশেনগ্লাডবাখ ২ এবং পরবর্তীতে বরুসিয়া মনশেনগ্লাডবাখের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; বরুসিয়া মনশেনগ্লাডবাখের হয়ে তিনি ১০৮ ম্যাচে অংশগ্রহণ করেছেন। ২০১৪–১৫ মৌসুমে, তিনি প্রায় ১২ মিলিয়ন ইউরোর বিনিময়ে বরুসিয়া মনশেনগ্লাডবাখ হতে স্পেনীয় ক্লাব বার্সেলোনায় যোগদান করেছেন।

২০০৭ সালে, টের স্টেগেন জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৬ বছর যাবত জার্মানির বয়সভিত্তিক দলের হয়ে খেলার পর, তিনি ২০১২ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ২৫ ম্যাচে অংশগ্রহণ করেছেন। তিনি জার্মানির হয়ে এপর্যন্ত ২০১৮ ফিফা বিশ্বকাপ এবং উয়েফা ইউরো ২০১৬-এ অংশগ্রহণ করেছেন। এছাড়াও তিনি ২০১৭ ফিফা কনফেডারেশন্স কাপে অংশগ্রহণ করেছেন, যেখানে ইওয়াখিম ল্যোভের অধীনে শিরোপা জয়লাভ করেছেন।

ব্যক্তিগতভাবে, টের স্টেগেন বেশ কিছু পুরস্কার জয়লাভ করেছেন, যার মধ্যে ২০১১–১২ বুন্দেসলিগার মৌসুম সেরা গোলরক্ষকের পুরস্কার এবং ২০১৮ সালে উয়েফার বর্ষসেরা দলে অন্তর্ভুক্তি অন্যতম। দলগতভাবে, টের স্টেগেন এপর্যন্ত ১৫টি শিরোপা জয়লাভ করেছেন, যার মধ্যে ১৩টি বার্সেলোনার হয়ে এবং ২টি জার্মানির হয়ে জয়লাভ করেছেন।

## প্রারম্ভিক জীবন
মার্ক-আন্দ্রে টের স্টেগেন ১৯৯২ সালের ৩০শে এপ্রিল তারিখে জার্মানির মনশেনগ্লাডবাখে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা ওলন্দাজ বংশোদ্ভূত।

## আন্তর্জাতিক ফুটবল
টের স্টেগেন জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০০৯ সালে তিনি জার্মানি অনূর্ধ্ব-১৭ দলের হয়ে ২০০৯ উয়েফা ইউরোপীয় অনূর্ধ্ব-১৭ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার ফাইনালে তার দল নেদারল্যান্ডস অনূর্ধ্ব-১৭ দলকে অতিরিক্ত সময়ে ২–১ গোলের ব্যবধানে পরাজিত করে উক্ত প্রতিযোগিতার ইতিহাসে তৃতীয়বারের মতো শিরোপা ঘরে তুলতে সক্ষম হয়েছিল। একই বছরে তিনি ২০০৯ ফিফা অনূর্ধ্ব-১৭ বিশ্বকাপে অংশগ্রহণ করলেও তার দল প্রতিযোগিতার ১৬ দলের পর্ব থেকে বিদায় নিয়েছিল; উক্ত প্রতিযোগিতায় তিনি ৪ ম্যাচে অংশগ্রহণ করেছিলেন। ২০১৫ সালে জার্মানি অনূর্ধ্ব-২১ দলের হয়ে তিনি ২০১৫ উয়েফা ইউরোপীয় অনূর্ধ্ব-২১ চ্যাম্পিয়নশিপ অংশগ্রহণ করেছেন, তবে তার দল উক্ত প্রতিযোগিতায় সেমি-ফাইনালে পরাজিত হয়ে বিদায় নিয়েছিল; উক্ত প্রতিযোগিতায় তিনি ৪ ম্যাচে অংশগ্রহণ করেছিলেন। জার্মানির বয়সভিত্তিক দলের হয়ে তিনি ৪৯ ম্যাচে অংশগ্রহণ করে ১টি শিরোপা জয়লাভ করেছেন।

২০১২ সালের ২৬শে মে তারিখে, মাত্র ২০ বছর ২৬ দিন বয়সে, ডান পায়ে ফুটবল খেলায় পারদর্শী টের স্টেগেন সুইজারল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৭ নম্বর জার্সি পরিধান করেছিলেন। জাতীয় দলের হয়ে অভিষেকের মাত্র ২১ মিনিট পর, জার্মানির জার্সি গায়ে প্রথম গোলটি হজম করেছেন; ম্যাচের প্রথম গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেছেন। ম্যাচটিতে জার্মানি ৫–৩ গোলের ব্যবধানে পরাজিত হয়েছিল। জার্মানির হয়ে অভিষেকের বছরে টের স্টেগেন সর্বমোট ২ ম্যাচে অংশগ্রহণ করেছেন।

টের স্টেগেন রাশিয়ায় অনুষ্ঠিত ২০১৮ ফিফা বিশ্বকাপের জন্য ইওয়াখিম ল্যোভের অধীনে ঘোষিত জার্মানি দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। মানুয়েল নয়ারের বিকল্প গোলরক্ষক হিসেবে দলে স্থান টের স্টেগেন উক্ত বিশ্বকাপে একটি ম্যাচেও অংশগ্রহণ করতে পারেননি।

## ব্যক্তিগত জীবন
২০১৭ সালে, টের স্টেগেন তার দীর্ঘদিনের বান্ধবী দানিয়েলা এহলের সাথে বার্সেলোনার নিকটবর্তী সিতজেসে এক অনুষ্ঠানের বিবাহ বন্ধনে আবদ্ধ হয়েছেন। ২০১৯ সালের ২৮শে ডিসেম্বর তারিখে তাদের প্রথম সন্তান বেন জন্মগ্রহণ করেছে।

## পরিসংখ্যান
### আন্তর্জাতিক

## অর্জন

### ক্লাব
* লা লিগা: ২০১৪–১৫, ২০১৫–১৬, ২০১৭–১৮, ২০১৮–১৯
* কোপা দেল রে: ২০১৪–১৫, ২০১৫–১৬, ২০১৬–১৭, ২০১৭–১৮, ২০২০–২১
* স্পেনীয় সুপার কাপ: ২০১৮
* উয়েফা চ্যাম্পিয়নস লিগ: ২০১৪–১৫
* উয়েফা সুপার কাপ: ২০১৫
* ফিফা ক্লাব বিশ্বকাপ: ২০১৫

### জাতীয়
;জার্মানি অনূর্ধ্ব-১৭
* উয়েফা ইউরোপীয় অনূর্ধ্ব-১৭ চ্যাম্পিয়নশিপ: ২০০৯

;জার্মানি 
* ফিফা কনফেডারেশন্স কাপ: ২০১৭

### ব্যক্তিগত
* উয়েফা ইউরোপীয় অনূর্ধ্ব-১৭ চ্যাম্পিয়নশিপ টুর্নামেন্ট সেরা দল: ২০০৯
* ফ্রিৎস ভাল্টার পদক অনূর্ধ্ব-১৭ ব্রোঞ্জ পদক: ২০০৯
* ফ্রিৎস ভাল্টার পদক অনূর্ধ্ব-১৯ স্বর্ণ পদক: ২০১১
* *[[কিকার (ক্রীড়া সাময়িকী)|কিকার]]* বুন্দেসলিগা মৌসুম সেরা গোলরক্ষক: ২০১১–১২
* উয়েফা চ্যাম্পিয়নস লিগ মৌসুম সেরা দল: ২০১৪–১৫, ২০১৮–১৯
* উয়েফা মৌসুম সেরা রক্ষণ: ২০১৪–১৫
* দ্য বেস্ট ফিফা পুরুষ গোলরক্ষক: ২০১৯ (২য় স্থান)
* ফিফা ফিফপ্রো বিশ্ব একাদশ ৫ম দল: ২০১৮
* ফিফা ফিফপ্রো বিশ্ব একাদশ মনোনয়ন: ২০১৯ (২য় গোলরক্ষক)
* উয়েফা বর্ষসেরা দল: ২০১৮
* ইএসএম বর্ষসেরা দল: ২০১৭–১৮, ২০১৮–১৯, ২০১৯–২০
* ইয়াশিন শিরোপা ২য় স্থান: ২০১৯

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মনশেনগ্লাডবাখের ক্রীড়াবিদ
বিষয়শ্রেণী:নর্ডরাইন-ভেস্টফালেনের ফুটবলার
বিষয়শ্রেণী:ওলন্দাজ বংশোদ্ভূত জার্মান ব্যক্তি
বিষয়শ্রেণী:জার্মান পুরুষ ফুটবলার
বিষয়শ্রেণী:বরুসিয়া মনশেনগ্লাডবাখ ২-এর খেলোয়াড়
বিষয়শ্রেণী:বরুসিয়া মনশেনগ্লাডবাখের খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:রেগিওনাললিগার খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির অনূর্ধ্ব-১৭ আন্তর্জাতিক ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:২০১৭ ফিফা কনফেডারেশন্স কাপের খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:ফিফা কনফেডারেশন্স কাপ বিজয়ী খেলোয়াড়
বিষয়শ্রেণী:জার্মান প্রবাসী ফুটবলার
বিষয়শ্রেণী:স্পেনে জার্মান প্রবাসী ক্রীড়াবিদ
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:জার্মান প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:২১শ শতাব্দীর জার্মান পুরুষ ক্রীড়াবিদ